Jee sáá nini kuíí, jee rá te̱e súkuáꞌa re̱ꞌ ráa nnu̱un ráa kua̱ꞌa̱nꞌ ráa yúnteñúꞌún.
Jee nki̱vɨ ráa iniꞌ ɨɨn barkúꞌ, jee kua̱ꞌa̱nꞌ ráa íyo ka̱ꞌ ichi yúnteñúꞌún nu̱u̱nꞌ káá ñuunꞌ Capernaum. Jee ya nku̱neenꞌ, jee ntiáꞌan nenta Jesús nu̱u̱nꞌ ráa.
Saájee nka̱jiéꞌé ña̱kɨ̱ꞌɨ ɨɨn ta̱chi̱ꞌ xéénꞌ ni̱ꞌin nu̱u̱nꞌ nteñúꞌún vá, jee nsa̱ꞌá‑a ya̱ jísóꞌ nute.
Jee sáá nkuvi yatin u̱ꞌu̱nꞌ áxí i̱ñu̱ꞌ kilómetro ya̱ nku̱jíká ráa nu̱u̱nꞌ nute nsi̱káka ráa barkúꞌ jín remóꞌ, jee niniꞌ ráa ya̱ jíka jiéꞌé Jesús nu̱u̱nꞌ nteñúꞌún jee va̱ji kuyatin re̱ꞌ nu̱u̱nꞌ barkúꞌ. Jee nyu̱ꞌví ráa.
Soo maáréꞌ nkachiꞌ nu̱u̱nꞌ ráa: ―¡Nuꞌuꞌ ví‑i, koto yúꞌví rán! ―nkachiꞌ Jesús nu̱u̱nꞌ ráa.
Saájee ne̱ sɨ̱ɨ̱ꞌ nkuvi iniꞌ ráa nna̱keꞌen ráa re̱ꞌ nki̱vɨ re̱ꞌ iniꞌ barkúꞌ. Jee ñamani nkanta ráa nu̱u̱nꞌ ñu̱ꞌún kuáꞌánꞌ ráa.